CELEX: 62018TA0083
Language: hu
Date: 2018-12-13 00:00:00
Title: T-83/18. sz. ügy: A Törvényszék 2018. december 13-i ítélete – CH kontra Parlament („Közszolgálat – Akkreditált parlamenti asszisztensek – Személyzeti szabályzat 24. cikke – Segítségnyújtás iránti kérelem – Személyzeti szabályzat 12a. cikke – Lelki zaklatás – Akkreditált parlamenti asszisztensek és európai parlamenti képviselők közötti panaszos ügyekben illetékes, munkahelyi zaklatással és annak megelőzésével foglalkozó tanácsadó bizottság – Segítségnyújtás iránti kérelmet elutasító határozat – Meghallgatáshoz való jog – A kontradiktórius eljárás elve – A tanácsadó bizottság véleményének és a tanúk meghallgatásáról szóló jelentések közlésének megtagadása – A Törvényszék pervezető intézkedése végrehajtásának az alperes intézmény általi megtagadása”)

4.3.2019   
            
            
               HU
            
            
               Az Európai Unió Hivatalos Lapja
            
            
               C 82/55
            
         
      A Törvényszék 2018. december 13-i ítélete – CH kontra Parlament
      (T-83/18. sz. ügy) (1)
      
      ((„Közszolgálat - Akkreditált parlamenti asszisztensek - Személyzeti szabályzat 24. cikke - Segítségnyújtás iránti kérelem - Személyzeti szabályzat 12a. cikke - Lelki zaklatás - Akkreditált parlamenti asszisztensek és európai parlamenti képviselők közötti panaszos ügyekben illetékes, munkahelyi zaklatással és annak megelőzésével foglalkozó tanácsadó bizottság - Segítségnyújtás iránti kérelmet elutasító határozat - Meghallgatáshoz való jog - A kontradiktórius eljárás elve - A tanácsadó bizottság véleményének és a tanúk meghallgatásáról szóló jelentések közlésének megtagadása - A Törvényszék pervezető intézkedése végrehajtásának az alperes intézmény általi megtagadása”))
      (2019/C 82/65)
      Az eljárás nyelve: francia
      
         Felek
      
      
         Felperes: CH (képviselők: C. Bernard-Glanz és A. Tymen ügyvédek)
      
         Alperes: Európai Parlament (képviselők: Boytha D. és E. Taneva meghatalmazottak)
      
         Az ügy tárgya
      
      Egyfelől a Parlament munkaszerződés megkötésére jogosult hatóságának a CH által 2011. december 22-én benyújtott segítségnyújtás iránti kérelmet elutasító 2017. május 20-i határozatának megsemmisítése, másfelől a felperest állítólagosan ért kár megtérítése iránt az EUMSZ 270. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az Európai Parlament munkaszerződés megkötésére jogosult hatóságának a CH által 2011. december 22-én benyújtott segítségnyújtás iránti kérelmet elutasító 2017. május 20-i határozatát megsemmisíti.
               
            
                  2)
               
               
                  A Törvényszék arra kötelezi a Parlamentet, hogy nem vagyoni kár címén fizessen meg CH részére 8 500 eurót.
               
            
                  3)
               
               
                  A Törvényszék a keresetet az ezt meghaladó részében elutasítja.
               
            
                  4)
               
               
                  A Törvényszék a Parlamentet kötelezi a költségek viselésére.
               
            
         (1)  HL C 134., 2018.4.16.